Avainsanat

Tiivistelmä



Avainsanat

1. Sopimussuhteen ulkopuolinen vastuu - Vastuun syntymisen edellytykset - Talouspoliittisia valintoja edellyttävä lainsäädäntötoimi - Yksityisiä suojaavan ylemmäntasoisen oikeussäännön riittävän ilmeinen rikkominen - Yhteisön lainsäätäjän suorittama sellaisen järjestelmän kumoaminen, jonka mukaisesti tuotteet, jotka luovutetaan jäsenvaltioiden välisessä matkustajaliikenteessä, on vapautettu verosta - Yhteisön vastuu ei voi syntyä

(EY 288 artiklan toinen kohta; neuvoston direktiivin 92/12/ETY 28 artikla)

2. Sopimussuhteen ulkopuolinen vastuu - Vastuun syntymisen edellytykset - Yhteisön lainsäätäjän suorittama sellaisen järjestelmän kumoaminen, jonka mukaisesti tuotteet, jotka luovutetaan jäsenvaltioiden välisessä matkustajaliikenteessä, on vapautettu verosta - Laillinen toimi - Epätavallista ja erityistä vahinkoa ei ole - Yhteisön vastuu ei voi syntyä

(EY 288 artiklan toinen kohta; neuvoston direktiivin 92/12/ETY 28 artikla)

Tiivistelmä

1. Perustamissopimuksen 8 a artiklan (joka lisättiin Euroopan yhtenäisasiakirjalla ja josta tuli myöhemmin perustamissopimuksen 7 a artikla, josta on sittemmin muutettuna tullut EY 14 artikla), jossa määrätään, että "sisämarkkinat käsittävät alueen, jolla ei ole sisäisiä rajoja", täytäntöönpanoon lainsäädäntötoimilla liittyy selvästi talouspoliittisia valintoja ja yhteisön toimielinten laaja harkintavalta, joten sopimussuhteen ulkopuolinen yhteisön vastuu on tältä osin mahdollinen ainoastaan, jos on osoitettu, että yksityisiä suojaavaa ylemmäntasoista oikeussääntöä on rikottu ilmeisellä tavalla eli että sitä on rikottu selkeällä ja vakavalla tavalla.

Tätä lainvastaiseen toimeen, joka aiheuttaa vahinkoa yritykselle, joka tarjoaa yhteisön sisäisiä lauttakuljetuksia, joihin kuuluu verovapaiden tavaroiden myynti laivoilla, perustuvaa vastuuta ei voi synnyttää se, että neuvosto on kumonnut järjestelmän, jonka mukaisesti tuotteet, jotka luovutetaan jäsenvaltioiden välisessä lento- tai laivamatkustajaliikenteessä, on vapautettu valmisteverosta, ja josta säädetään valmisteveron alaisia tuotteita koskevasta yleisestä järjestelmästä sekä näiden tuotteiden hallussapidosta, liikkumisesta ja valvonnasta annetun direktiivin 92/12/ETY 28 artiklassa, ja että komissio on pidättäytynyt esittämästä neuvostolle ehdotuksia tällaisen järjestelmän voimassa pitämisestä. Kyseisen verovapautuksen poistamista sillä perusteella, että sellaista ei voi olla alueella, jolla ei ole sisäisiä rajoja, ei voida pitää lainvastaisena toimena eikä missään tapauksessa vakavana ja ilmeisenä lainvastaisena toimena ottaen huomioon, että Euroopan yhtenäisasiakirjalla luodulla alueella, jolla ei ole sisäisiä verotuksellisia rajoja ja jossa kaikista tavaroista kannetaan valmisteveroa, ei ole olemassa mitään sellaista ylemmäntasoista oikeussääntöä, joka velvoittaisi yhteisön lainsäätäjää liittämään pelkän laivalla tapahtuvan kansallisen rajan ylittämisen kuljetuksen aikana ostettujen tavaroiden vapauttamiseen verosta. Tämän alueen yhtenäisyyttä koskeva periaate antaa päinvastoin lainsäätäjälle luvan käsitellä tällaisia kuljetuksia verotuksen kannalta samalla tavoin kuin esimerkiksi kuljetuksia yhden valtion sisällä, jossa ei myöskään ole olemassa sisäisiä rajoja eikä vapautusta verosta pelkästään kuljetusten perusteella, tai samalla tavoin kuin yhteisön sisäisiä linja-auto- tai junakuljetuksia, joihin ei myöskään sovelleta verovapautta koskevaa järjestelmää.

( ks. 46-50 ja 53 kohta )

2. Lailliseen toimeen perustuvan yhteisön vastuun syntymisen edellytyksenä, mikäli tällaista vastuuta koskeva periaate pitäisi hyväksyä yhteisön oikeudessa, olisi joka tapauksessa "epätavallisen" ja "erityisen" vahingon olemassaolo; nämä käsitteet määritellään siten, että erityinen vahinko vaikuttaa erityiseen taloudellisten toimijoiden ryhmään suhteettomalla tavalla muihin toimijoihin verrattuna ja että epätavallinen vahinko on suurempi kuin kyseisen alan toimintaan kuuluvat taloudelliset riskit, ilman että väitetyn vahingon aiheuttanut toimi olisi yleisen taloudellisen edun vuoksi perusteltu.

Sen osalta, että neuvosto on kumonnut järjestelmän, jonka mukaisesti tuotteet, jotka luovutetaan jäsenvaltioiden välisessä lento- tai laivamatkustajaliikenteessä, on vapautettu valmisteverosta, ja josta säädetään valmisteveron alaisia tuotteita koskevasta yleisestä järjestelmästä sekä näiden tuotteiden hallussapidosta, liikkumisesta ja valvonnasta annetun direktiivin 92/12/ETY 28 artiklassa, ja että komissio on pidättäytynyt esittämästä neuvostolle ehdotuksia tällaisen järjestelmän voimassa pitämisestä, on todettava, että nämä päällekkäiset edellytykset eivät selvästikään täyty sellaisen yrityksen osalta, joka kyseessä olevan verovapautuksen poistamisen jälkeen ei enää harjoita liiketoimintaansa eli tarjoa yhteisön sisäisiä sellaisia lauttakuljetuksia, joihin kuuluu verovapaiden tavaroiden myynti laivoilla, sikäli kuin direktiivi koskee yritystä ainoastaan, koska se on objektiivisesti arvioituna taloudellinen toimija, joka 28 artiklan mukaisen siirtymäkauden järjestelmän lakattua olemasta voimassa kykeni harjoittamaan taloudellista toimintaa, johon direktiiviä sovellettiin, ja tämä pätee kaikkiin muihinkin yhteisössä samaa toimintaa harjoittaviin taloudellisiin toimijoihin, ja sikäli kuin toisaalta toimintaan kuuluvia taloudellisia ja kaupallisia riskejä ei ylitetty, koska verovapautukseen perustuva toiminta on väistämättä alttiina riskeille, jotka liittyvät yhteisön vero-oikeuden mahdollisiin muutoksiin.

( ks. 56-59 kohta )